|  |  |
| --- | --- |
|  |  **ÁFORM UM LAGASETNINGU** *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** |  Frumvarp til laga um breytingu á lögum um meðhöndlun úrgangs, nr. 55/2003 (EES-reglur, úrgangur) UMH19080034 |
| **Ráðuneyti /verkefnisstjóri** |  Umhverfis- og auðlindaráðuneyti/Maríanna Said |
| **Innleiðing EES-gerðar?** | [x]  Já[ ]  Nei |
| **Dags.** |  24. september 2019 |

|  |
| --- |
| 1. **Úrlausnarefni**
 |
| 1. **Forsaga máls og tilefni**

Frumvarpið er til innleiðingar á tilskipun (ESB) 2018/850, um breytingu á tilskipun 1999/31/EB um urðun úrgangs, og tilskipun (ESB) 2018/851, um breytingu á tilskipun 2008/98/EB um úrgang. Gert er ráð fyrir að tilskipanirnar verði teknar upp í EES-samninginn vorið 2020.1. **Hvert er úrlausnarefnið?**

Í tilskipununum hafa verið settar fram nýjar og endurskoðaðar reglur um úrgangsstjórnun. Breytingarnar fela í sér innleiðingu á hringrásarhagkerfinu og er sérstök áhersla lögð á úrgangsforvarnir, framlengda framleiðendaábyrgð, heimilisúrgang, matarúrgang og að draga úr urðun úrgangs, einkum úrgangs sem hentar til endurvinnslu eða annarrar endurnýtingar.1. **Að hvaða marki duga gildandi lög og reglur ekki til?**

Innleiðing tilskipananna hefur í för með sér að gera þarf breytingar á lögum um meðhöndlun úrgangs, nr. 55/2003, til þess að samræma lögin efnisákvæðum þessara tilskipana. Auk þessara lagabreytinga er þörf á breytingum á viðeigandi reglugerðum.  |
| 1. **Markmið**
 |
| 1. **Stefna hins opinbera á viðkomandi málefnasviði/málaflokki**

Í samræmi við markmið laga um meðhöndlun úrgangs, nr. 55/2003, sbr. einnig Landsáætlun um meðhöndlun úrgangs 2013-2024, er það stefna stjórnvalda að tryggja að úrgangsstjórnun og meðhöndlun úrgangs fari þannig fram að stuðlað sé að sjálfbærri auðlindanotkun með aðgerðum og fræðslu til að ýta undir ábyrga neyslu og framleiðslu, aukna nýtingu hráefna úr úrgangi sem fellur til og draga úr myndun úrgangs. Efnisatriði málsins eru jafnframt í samræmi við *Saman gegn sóun*, stefnu umhverfis- og auðlindaráðherra í úrgangsforvörnum. 1. **Markmið sem að er stefnt með lagasetningu í ljósi úrlausnarefnis og stefnu stjórnvalda**

Markmið með lagasetningunni er að innleiða hringrásarhagkerfi í því skyni að stuðla að sjálfbærri auðlindanotkun og draga úr myndun úrgangs. |
| 1. **Leiðir**
 |
| 1. **Ekkert aðhafst - hvaða afleiðingar hefði það?**

Þörf er á að innleiða tilskipanir 2018/850 og 2018/851 vegna skuldbindinga Íslands á grundvelli EES-samningsins. 1. **Önnur úrræði en lagasetning sem metin hafa verið**

Lagasetning og viðeigandi reglugerðarbreytingar eru nauðsynlegar til að ná því markmiði sem að er stefnt, innleiðingu á fyrrnefndum tilskipunum og framkvæmdinni á þeim reglum. 1. **Mögulegar leiðir við lagasetningu**

Frumvarp um breytingar á lögum um meðhöndlun úrgangs, sbr. lið 2. |
| 1. **Hvaða leið er áformuð og hvers vegna?**
 |
| 1. **Stutt lýsing á þeirri leið sem áformuð er og rökstuðningur fyrir henni**

Í samræmi við ákvæði tilskipana 2018/850 og 2018/851 og í því skyni að innleiða hringrásarhagkerfi, gera framleiðslu og neyslu sjálfbæra, draga úr myndun úrgangs og jafnframt draga úr urðun úrgangs, eru lagðar til breytingar á lögum um meðhöndlun úrgangs. 1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott**

Breyta þarf markmiðsákvæðum laga um meðhöndlun úrgangs til að lögin innifeli það markmið að skapa skilyrði fyrir myndun hringrásarhagkerfis. Þá er sett fram sú skylda á ríki og sveitarfélög við stefnumörkun í málaflokknum að nota efnahagsleg stjórntæki og aðrar ráðstafanir til að hvetja til þeirrar forgangsröðunar við meðhöndlun úrgangs sem kveðið er á um í lögunum. Einnig verður lagt til að almenna reglan um sérstaka söfnun verði gerð skýrari. Bætt verður við skyldu til flokkunar úrgangs við niðurrif bygginga og aðra byggingarstarfsemi, skyldu til sérstakrar söfnunar á textílúrgangi og á spilliefnum frá heimilum og skyldu til sérstakrar söfnunar á lífrænum úrgangi og til endurvinnslu á honum. Að auki verður lagt til að bannað verði að urða endurnýtanlegan úrgang. Þá verður lögð sú skylda á handhafa spilliefna, seljendur og miðlarar að þeir skrái upplýsingar um spilliefni o.fl. í rafrænt skráningarkerfi.  |
| 1. **Samræmi við stjórnarskrá og þjóðarétt – aðrar grundvallarspurningar**
 |
| 1. **Koma áformin inn á svið stjórnarskrár og þjóðréttarskuldbindinga?**

Nei. Efni frumvarpsins kallar ekki á sérstaka skoðun á samræmi við stjórnarskrá og alþjóðlegar skuldbindingar.1. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?**

Nei.1. **Er önnur grundvallarlöggjöf sem taka þarf tillit til?**

Nei. |
| 1. **Samráð**
 |
| 1. **Hverjir eru helstu hagsmunaaðilar?**

Atvinnulífið, almenningur, Sambandíslenskra sveitarfélaga og stjórnvöld. 1. **Er skörun við stjórnarmálefni annarra ráðuneyta?**

Nei.1. **Samráð sem þegar hefur farið fram**

Samráð hefur ekki enn farið fram.1. **Fyrirhugað samráð**

Fyrirhugað er að hafa samráð við þau stjórnvöld sem hafa hlutverk samkvæmt lögunum, almenning, Samtök atvinnulífsins, Samtök iðnaðarins og Samband íslenskra sveitarfélaga.  |
| 1. **Mat á áhrifum þeirrar leiðar sem áformuð er**
 |
| 1. **Niðurstaða frummats á áhrifum, sbr. fylgiskjal**

Frummat á áhrifum fyrir ríkið hefur farið fram. Ítarlegra mat á áhrifum mun fara fram samhliða vinnu við gerð frumvarpsins. |
| 1. **Næstu skref, innleiðing**
 |
| 1. **Hefur verið gerð verkefnisáætlun fyrir frumvarpssmíðina?**

Já. 1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**

Gert er ráð fyrir að gildistaka laganna verði í fyrsta lagi sex mánuðum eftir samþykkt þeirra á Alþingi til þess að atvinnulíf og stjórnvöld hafi ráðrúm til þess að innleiða breytta löggjöf.1. **Hvaða forsendur þurfa að vera fyrir hendi til að lagasetning beri árangur?**

Svo lagasetningin beri árangur þurfa þeir aðilar sem lagasetningin leggur auknar skyldur á, að uppfylla þær. 1. **Mælikvarðar á árangur og útkomu**

Nýtt verður úrgangstölfræði til þess að fylgjast með hvort þær ráðstafanir sem gripið er til skili árangri. Einnig verður stuðst við mælikvarða sem settir verða til vöktunar á framgangi stefnu umhverfis- og auðlindaráðherra í úrgangsmálum 2019-2030. 1. **Hefur verið hugað að því að afla gagna til að meta árangur þegar þar að kemur?**

Já, tölfræði um magn úrgangs.  |
| 1. **Annað**
 |
|   |
| 1. **Fylgiskjöl**
 |
| 1. **Mat á áhrifum lagasetningar – Frummat, sbr. eyðublað**

Sjá lið G. 1. **Önnur fylgiskjöl eftir atvikum**
 |